Leonardo Dantés

**Leonardo Antonio Ramírez Rodríguez** (San Vicenti d'Alcántara, Badajós, 26 d'abril de 1948), conocíu artísticamenti comu **Leonardo Dantés**, **Leonardo Dantes** u **Leonardo A.** es un cantanti, *showman* i compositol español.

## Biografía

Leonardo Dantés es un cantanti i compositol cuyo enterés pol arte se manifestó dendi temprana edá. A los 13 añus, ganó el primel premiu de Dibuju ena su provincia, destacandu polos sus trabahus en tinta china i carboncillu.

A los 14 añus, otuvu otru reconocimientu al ganal el primer premiu ena categoría de colaboracionis delos socius dela revista nacional "Duwarín" con un cuentu dedicáu a la aclamá actri-cantanti Marisol.

A los 15 añus, Leonardo subió por primera vezi a un escenariu pa participal en un concursu organiçáu pun teatru local nel su puebru. Interpretó el tema "Dame felicidá" i inque nu ganó el concursu, el presentanol expressó que, ena su opinión, Leonardo á síu el mejol, lo qual animó al moçu debutanti.

Col su nombri artísticu Leonardo Dantés (a partil de 2011 sin acentu), en 1973 grabó el su primer discu con dos cancionis dela su autoria. Destacó especialmenti el su tema "No vale la pena", que alcançó el puestu númiru 1 en Mairil ena lista de Los 40 Princippalis dela Cadena SER.

A meyaús de 1974, lanzó el su segundu discu, el qual tamién incluyía dos cancionis dela su autoria. La canción estrella, "En el viejo bar", tuvo un gran éssitu en Badahó i se mantuvu sonandu duranti añus enas emisorás de radio dela provincia, convirtiendu a Leonardo nel cantanti melódicu más popular d'Estremaura.

Endispués de residil ena capital d'España duranti 41 añus, ondi alcançó abondus éssitus, en 2006 decidió regresal al su puebru natal, dende ondi continúa desenrolandu las sus atividais artísticas.

En 2008, Leonardo Dantés alcançó el primer puestu en "La Canción del Veranu" de Radio Comarca de Alburquerque cola su canción "El Acordeón". Repitió esti logru en 2010 con "La Canción del Añu" i en 2015 con "Las Flores y Tú".

En 2014, lanzó el que se considera el su discu más destacáu, intituláu "A José Alfredo Jiménez", lo que le valió el reconocimientu comu "El Rei Español delas Rancheras".

En 2015, presentó "Siempre Joven", álbum que incluyó las 10 cancionis de "A José Alfredo Jiménez" i 16 temas adicionalis. En esti discu, Leonardo interpretó rancheras, baladas, tangos, boleros i coplas, los estilus musicalis que más le apasionan.

El 3 de marçu de 2017, apresentó nel Museu del Corchu de San Vicenti d'Alcántara el su libru "Poemas i Cancionis", una seleción de 26 poemas i 26 letras de cancionis dela su autoria.

El 27 de abril del mesmu añu, presentó en Badajoz, ena Residencia Universitaria de Caja Badajoz (RUCAB), el su discu "Poetas de Badajoz". Esti álbum incluía 10 poemas de autoris pacensis musicaliçaus por él.

El 19 de mayu de 2017, recibió el reconocimientu comu "Mehol Compositol Pacensi" dela Asociación Cultural "Badajoz Contigo". En un gran homenahi, más de 20 artistas dela provincia interpretaron cancionis emblematícas de Leonardo.

En 2018, lanzó el su discu "Bécquer y Yo", que presentaba 20 rimas del su poeta preferíu, Gustavo Adolfo Bécquer. Esti álbum sorprendió a quen desconocían la su faceta de rapsoda, ya que incluía 10 poemas recitaus i 10 cancionis con música propia.

En 2019, publicó el discu "Errante", que recopilaba una seleción de los sus mehoris poemas i cancionis.

En 2020, Leonardo decidió cambial el su apellíu artísticu por la inicial del su segundu nombri i lanzó el discu "Nevó sobre el Fuegu" baxu el nombri de Leonardo A. Amás, reeditó "Bécquer y Yo" con el títulu "Leonardo A. Recita y Canta a Bécquer".

Essi mesmu añu, se lanzaron los discus "Homenaje a Leonardo A. comu Compositol i Poeta" i "Tributu a Leonardo A. comu Cantanti i Rapsoda". Nel primeru, 18 cantantis solistas, 2 grupus i 26 rapsodas dela Asociación Cultural "Badajoz Contigo" rindiéron tributu a Leonardo A. interpretandu las sus obras destacás. Nel segundu, 28 pressonas del mundu dela coltura de distintus puntus d'España también homenajearun al artista interpretandu las sus obras, mentris él cantaba "Madre" i recitaba "Quiero Pedirte Algu".

Pa cerrar el añu 2020, se lanzó un CD recopilatoriu con las mehoris interpretacionis de Leonardo A. comu compositol, poeta, cantanti i rapsoda.

En 2021, Leonardo A. lanzó los discus "Leonardo A. Canta a Francisco Jiménez" i "Caminanti". Nel primeru, incluyó versionis de dos de los sus granis éssitus comu compositol: "Lamento", compuestu juntu a Casto Darío i popularizáu por Los Gritos en 1970, i "Carmen", que compuso juntu a Juan Salazar i se convirtió en unu delos mayoris éssitus de Los Chunguitos. La versión que Leonardo A. hizu d'esti últimu tema es una mezcla de rumba i reguetón.

En 2022, lanzó cincu nuevis discus: "Ranchero", "En Estremeñu te Cantu", "Esa Morena", "Tangos, Baladas, Coplas y Rancheras" i "Duetus". En esti últimu, colaboraran artistas comu Santiago Segura, Ladilla Rusa i María Jesús i la su acordeón.

En 2022, Leonardo A. tuvo un añu llenu de reconocimientus i participacionis destacás. Por un lau, hue invitáu comu artista nel Festival CONTEMPOPRÁNEA en Olivenza (Badajoz) i el Festival AMEX en Cáceres. Amás, participó enas Charlas TEDxCÁDIZ UNIVERSITY nel Palaciu de Congresus de Cádi. En essi mesmu añu, el Ayuntamientu de San Vicenti d'Alcántara (Badajoz), en un actu de reconocimientu, le rindió homenahi. Comu parti desta celebración, se erigió una placa conmemorativa enel centru dela puebración, nel emplaçamientu previamenti ocupáu pol Cine Centru, emblematícu escenariu que albergó las sus primerus actuacionis. La inscripción en essa placa rezi "El Sanvicenteñu más popular", destacandu assí la su gran populariá i arreigru ena comunidá local

## El éssitu comu compositol

Los sus mayoris éssitus comu compositol los otuvo componiendu algus de los sus temas más célebris dela hormación pacensi Los Chunguitos, comu *Carmen, Por la cai abaju o Vagandu por ahí*. Llegandu a vendel en essi mesmu añu más de 2 millonis de copias en tol país. Compusu la primera canción de amol de temática explícitamenti homosexual *Enamoráu de Javier* , que tuvo una gran aceptación entri el públicu gay. También á compuestu la música del filme pornográficu de Julio Pastor *Poli: El potru se desboca*, protagonizá por Poli Díaz i Nacho Vidal. También compusu la canción "Tieni nombris mil", que recogi una variedá de sinónimus del pene.

Presentó una letra pal himnu de España al concursu que se celebró pa dotal de letra a la Marcha Real pa que los deportistas la pudieran cantal en celebracionis esportivas. Essi concursu acabó quedandu sorprendentimenti desiertu.

Ata finalis de 2009 tié grabás i editás más de 130 cancionis, varias de ellas interpretás a dúu con artistas comu Ana Reverte, Los Chunguitos u Rumba Tres. También an grabau temas compuestus por Leonardo Dantés otrus granis estrellas dela canción comu Manolo Escobar, Rosa Morena, Los Chavis, Los Marismeños, María Jiménez, Lola Flores, Sara Montiel, Raffaella Carrà, i El Arrebato.

## Discografía
### En vinilu

No vale la pena

En el viejo bar

Enamoráu de Javier

El sueñu de Andalucía

Comu una roca (con Ana Reverte)

### En caseti

En otrus labius

Rumbas

Por la cai abaju (con Torbellinu)

Leonardo Dantés con (Los Chunguitos, etc.)

Ama de casa

### En Compact Disc

Futbolistas naturistas

El baili del pañuelu

Soy el trovadol

Baila con Leonardo Dantés

Tieni nombris mil

Carmen

La rueda dela via

El rei delos románticus

A José Alfredo Jiménez

Siempre moçu

Poetas de Badajoz

Bécquer y yo

Errante

Nevó sobre el fuegu

Homenaje a Leonardo A. comu compositol i poeta

Tributu a Leonardo A. comu cantanti i rapsoda

El compositol... El poeta... El cantanti... El rapsoda

Leonardo A. canta a Francisco Jiménez

Caminanti

Ranchero

En estremeñu te cantu

Essa morena

Tangos, baladas, coplas i rancheras

Duetus (con Santiago Segura, etc.)

## Fama televisiva
Leonardo empieça a asel-se popular en televisión en 1999, quandu collabora con el programa esportivu de Canal+ El día endispués, cantandu cancionis dedicás a jugadoris famosus de aquellus añus comu Raúl u Julen Guerrero. También compusu una canción de homenahi a aquel míticu programa.

La su fama se disparó a partil del añu 2000, a raíç dela la su participación nel programa de variedais Crónicas Marcianas del canal televisivu Telecinco, al relacioná-se-li artísticamenti con Yurena, diva dela música kitsch dela época. Compusu i grabó el tema *No Cambié* a dúu con esta, que otuvo un enormi éssitu, liderandu las listas de tonus pa móvilis i la lista de sencillus de AFYVE duranti diez semanas seguidas.

En 2012 es elegíu, juntu a King África i Fernando Esteso, pa interpretal la canción *Pa los guiris* nel programa de Antena 3 “El hormigueru”, presentandu Pablo Motos a estus artistas comu «3 cracks de La canción del veranu».

En 2017 trabahó ena composición dela cabecera del reality *Una chica pa Pedre*, pal cual también rodó un videoclip en La Coruña.

### Intervencionis en películas i seriis
Participó en abondus programus de televisión, ena serii de Globomedia *[[Periodistas (serie de televisión)|Periodistas]]*, en el show de Carlos Latre *[[Latrelevisión]]*, assí comu nel late-night de laSexta *[[Sabías a lo que venías]]*.

En el cine á interveníu enas películas *[[Isi & Disi: alto voltaje]]*, **' i ''[[Torrente 5: Operación Eurovegas]]''.
También tuvo un papel más destacáu ena película dramática escrebía por [[Coto Matamoros]] ''[[Plauto, recuerdu distorsionáu de un tontu eventual]]'' del añu 2004, en ondi interpretaba al payasu Platón en un circu arruináu que decidía metel-se nel mundu del tráficu de drogas pa salil alantri.

En 2004, inicialmenti en colaboración con el [[Cine underground|cineasta underground]] Julián Lara (quien ya lo ábia dirigíu en ''Deadhunter: Sevillian Zombies''), Dantés empeçó la grabación del docudrama autobiográficu ''L.A.R.R.'' (inicialis del su verdaderu nombri). Lara terminó por desvincularsi del proyeutu comu diretol, apareciendu acreditáu ena versión final únicamenti comu cámara i montadol, polo que Dantés assumió en solitariu dende essi momentu las laboris de direción i producción, continandu la grabación de material pal proyeutu duranti los añus siguientis. La película terminá nu conoció al prencipiu destribución oficial, circulandu únicamenti en copias en DVD de duplicación casera, La su primera proyeción pública confirmá tuvo lugal el 21 de outubri de 2012, dentru del eventu ''Monstrua de Cine Chungu'' celebráu en [[Rivas-Vaciamadrid|Rivas Vaciamadrid]]. Un estractu dela película, que mostraba a Dantés completamenti desnudu mentris cantaba un tema de composición propia tituláu ''El nudismu'', llegó a asel-se [[Fenómeno viral|viral]] en eneru de 2019 tras sel confundíu con un nuevu [[videoclip]] del ''showman''.

Enla versión traducía al español del videojuegu ''[[Paper Mario: La Puerta Milenaria|Paper Mario: La puerta milenaria]]'', el [[Jefe (videojuegos)|jefi]] llamáu ena versión enternacional ''Macho Grubba'' es rebautizáu comu ''Leonardo Dantesco'' hazendu referencia al artista.

== Televisión ==

**Programas'''

El día endispués (1990-2005) - Canal+.

Crónicas Marcianas (1997-2005) - Telecinco.

Latrelevisión (2003) - Telecinco.

Sabías a lo que venías (2007) - laSexta.

Mucho que perdel, poco que ganal (2011) - laSexta.

El hormigueru (2012) - Antena 3.

Expediente Pérez (2021) - #0

## Referencias

## Enlacis externus

 de Leonardo Dantés

Discogs